open-index/open-wikipedia-markdown huggingface dataset:
Πλασματικός κόσμος του Άβαταρ: Ο Τελευταίος Ανεμοδαμαστής

Το franchise *[[Άβαταρ: Ο Τελευταίος Ανεμοδαμαστής (franchise)|Άβαταρ: Ο Τελευταίος Ανεμοδαμαστής]]* τοποθετείται σε έναν πλασματικό κόσμο εμπνευσμένο κυρίως από τις κουλτούρες της Ανατολικής Ασίας. Ο κόσμος αποτελείται από τέσσερα έθνη που βασίζονται στα τέσσερα κλασσικά στοιχεία της φύσης: οι Νομάδες του Αέρα, το Βασίλειο της Γης, το Έθνος της Φωτιάς και οι Φυλές του Νερού.

Οι δημιουργοί της σειράς, Μάικλ Τάντε ΝτιΜάρτινο και Μπράιαν Κονιέτζκο, άντλησαν έμπνευση από ιστορικές κουλτούρες της Ασίας για να αναπτύξουν ένα ένα ξεχωριστό στιλ για τον κόσμο του franchise. Η Κίνα είναι η βασική πηγή έμπνευση για τον κόσμο, αν και διάφορες Ανατολικές Ασιατικές, Νότιες Ασιατικές και Βόρειες Αμερικανικές κουλτούρες επίσης ενσωματώθηκαν. Κάποιοι χαρακτήρες από τον κόσμο του *Άβαταρ* έχουν την ικανότητα να «δαμάσουν», δηλαδή να χειραγωγήσουν με το μυαλό τους το στοιχείο που αντιστοιχεί στο έθνος από το οποίο κατάγονται. Ο Άβαταρ είναι ο μόνος που μπορεί να δαμάσει και τα τέσσερα στοιχεία.

## Επισκόπηση
δεξιά|μικρογραφία|250x250εσ|Διακρίνονται τα τέσσερα έθνη της ιστορίας. Με πορτοκαλί χρώμα διακρίνεται το Έθνος της Φωτιάς, με πράσινο το Βασίλειο της Γης, με γκρίζο χρώμα οι Νομάδες του Αέρα και με γαλάζιο η Φυλή του Νερού.

### Νομάδες του Αέρα
Οι Νομάδες του Αέρα ήταν μια κουλτούρα που εμπνεύστηκε από την κοινωνία μοναχών του Σαολίν και από τον Θιβετιανό Βουδισμό. Η αντίληψη των Νομάδων για τον Άβαταρ είναι παρόμοια με το πως οι Βουδιστές βλέπουν τον Μποντισάτβα. Στοιχεία Ινδουισμού επίσης ενσωματώθηκαν στις πεποιθήσεις των Νομάδων του Αέρα, περιλαμβάνοντας τα τσάκρα και τα μούντρα.

### Βασίλειο της Γης
Το Βασίλειο της Γης είναι ένα έθνος που περιλαμβάνει διάφορες αληθινές κουλτούρες, όπως την δυναστεία Μινγκ και την δυναστεία Τσινγκ της Κίνας. Η Μπα Σινγκ Σε, η πρωτεύουσα του Βασιλείου της Γης, βασίζεται στο Πεκίνο και την Απαγορευμένη Πόλη. Το νησί Κιόσι θυμήζει την Περίοδο Μουρομάτσι της Ιαπωνίας με τις ενδυμασίες των Πολεμιστριών του Κιόσι να βασίζονται σε αυτές που χρησιμοποιόντουσαν στο θέατρο καμπούκι.

### Έθνος της Φωτιάς
Το Έθνος της Φωτιάς είναι ένα έθνος που εμπνεύστηκε από τον στρατό των της Αυτοκρατορικής Ιαπωνίας και τις ενδυμασίες και την αρχιτεκτονική της Κίνας.

### Φυλές του Νερού
Οι Φυλές του Νερού είναι κοινότητες που βρίσκονται σε πολικές περιοχές που βασίζονται στους Ινουίτ. Η Νότια Φυλή του Νερού αποτελείται κυρίως από μικρά χωριά ενώ η Βόρεια περιέχει μεγάλες πόλεις.

## Υποδοχή
Ο κόσμος του *Άβαταρ: Ο Τελευταίος Ανεμοδαμαστής* έλαβε θετικές αντιδράσεις. Η Νικόλ Κλαρκ του Vice Media σύγκρινε τον κόσμο του Άβαταρ σε αυτόν του *[[Χάρι Πότερ]]* και της Μέσης Γης. Ο Κρίστοφερ Μάχον του Clarkesworld Magazine επαίνεσε την εξέλιξη του κόσμου ανάμεσα στις σειρές *[[Άβαταρ: Ο Τελευταίος Ανεμοδαμαστής]]* και *[[Ο Θρύλος της Κόρρα]]*.

## Παραπομπές


Κατηγορία:Άβαταρ: Ο Τελευταίος Μαχητής του Ανέμου
Κομητεία Ράντολφ (Τζόρτζια)

Η **Κομητεία Ράντολφ** (αγγλ.: *Randolph County*) είναι κομητεία που βρίσκεται στο νοτιοδυτικό τμήμα της πολιτείας της Τζόρτζια των Ηνωμένων Πολιτειών και θεωρείται μέρος της Μαύρης Ζώνης, ιστορικά μια περιοχή φυτειών. Κατά την απογραφή του 2020, ο πληθυσμός ήταν 6.425 κάτοικοι, περίπου το ένα τρίτο του πληθυσμού αιχμής του το 1910, όταν υπήρχαν πολλοί αγροτικοί εργάτες. Η έδρα είναι το Κάθμπερτ.

Η κομητεία Ράντολφ δημιουργήθηκε στις 20 Δεκεμβρίου 1828 και πήρε το όνομά της από τον γαιοκτήμονα και πολιτικό της Βιρτζίνια Τζον Ράντολφ.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,120 τ.χλμ, εκ των οποίων 1,110 τ.χλμ είναι στεριά και 7,0 τ.χλμ (0,6%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Στιούαρτ (βόρεια)
* Κομητεία Γουέμπστερ (βορειοανατολικά)
* Κομητεία Τέρελλ (ανατολικά)
* Κομητεία Κάλχουν (νοτιοανατολικά)
* Κομητεία Κλέι (νοτιοδυτικά)
* Κομητεία Κουίτμαν (δυτικά)

## Παραπομπές


Κατηγορία:Κομητείες της Τζόρτζια
Κομητεία Ράντολφ (Μιζούρι)

Η **Κομητεία Ράντολφ** (αγγλ.: *Randolph County*) είναι κομητεία που βρίσκεται στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν
24.716 κάτοικοι.  Έδρα της κομητείας του είναι το Χάντσβιλ.  Η κομητεία οργανώθηκε στις 22 Ιανουαρίου 1829 και ονομάστηκε από τον Αντιπρόσωπο των ΗΠΑ και Γερουσιαστή Τζον Ράντολφ από το Ρόανοκ της Βιρτζίνια. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,260 τ.χλμ, εκ των οποίων 1,250 τ.χλμ είναι στεριά και 11 τ.χλμ (1,1%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Μιζούρι
Κομητεία Ράντολφ (Ιντιάνα)

Η **Κομητεία Ράντολφ** (αγγλ.: *Randolph County*) είναι κομητεία που βρίσκεται στο κεντρικό τμήμα της 
πολιτείας της Ιντιάνα των Ηνωμένων Πολιτειών Αμερικής, στα ανατολικά σύνορά της με το Οχάιο. Κατά την απογραφή του 2020, ο πληθυσμός ήταν 24.502 κάτοικοι.  Η έδρα της κομητείας είναι το Γουίντσεστερ. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,174 τ.χλμ, εκ των οποίων 1,171 τ.χλμ (99,79%) είναι στεριά και 2,4 τ.χλμ (0,21%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Ιντιάνα
Γκουτνική γλώσσα

Η **γκουτνική** *(σουηδικά: gutniska ή gutamål)* είναι η αρχική γλώσσα που ομιλείται σε μέρη των νησιών *[https://en.m.wikipedia.org/wiki/Gotland Gotland]* και *[[:en:Fårö|Fårö]]*. Οι διαφορετικές διάλεκτοι της γκουτνικής, ενώ προέρχονται από την ποικιλία της παλαιάς γκουτνικής *(σουηδικά: Forngutniska)* που προέρχεται από την πρωτο-γερμανική, μερικές φορές θεωρούνται μέρος της σύγχρονης σουηδικής γλώσσας.

Η γκουτνική υπάρχει σε δύο παραλλαγές, την υπειρωτική γκουτνική *(Storlandsgutamål ή Storlandsmål)*, που ομιλείται κυρίως στο νότιο και νοτιοανατολικό τμήμα της *Gotland*, όπου η διάλεκτος *Lau* έγινε η τυπική μορφή στο Κύριο Νησί *(Lau Gutnish → Laumål)* και την γκουτνική *Fårö : Faroymal· σουηδικά: Fårömål)*, που ομιλείται στο νησί *Fårö*. Η UNESCO ορίζει τη γκουτνική ως μια «ορώς απειλούμενη γλώσσα» από το 2010.

Γίνονται σημαντικές προσπάθειες για την αναβίωση της παραδοσιακής εκδοχής της σύγχρονης γκουτνικής και η *Gutamålsgillet*, η γκουτνική γλωσσική συντεχνία, διοργανώνει μαθήματα και συναντήσεις για ομιλητές της παραδοσιακής γκουτνικής.

## Παραδείγματα
*Nätt'l för manfolk u kungvall för kune.*

*Neie slags örtar för ymsedere.*

*Svalk di bei saudi, styrk di me dune*

*um däu jär djaupt i naudi nere!*

*Vävald pa raini, rindlaug i hagen*

*täusen sma kluckar gynnar ljaude.*

*Die aimar fran marki u rydmen av dagen*

*slucknar langum för livnes u daude.*

— Gustaf Larsson, *Um kvälden**Staingylpen gärdä bryllaup,*

*langhalu bigravdä läik,*

*tra torkä di däu sigderäivarä*

*va fyrä komst däu intä däit?*

— Nach P.A. Säve, *Staingylpen*

## Πηγές
* UNESCO, Άτλαντας των υπό εξαφάνιση γλωσσών

Κατηγορία:Βορειογερμανικές γλώσσες
Κατηγορία:Γλώσσες της Σουηδίας
Ζάμπιλ (επαρχία Καρασού)

Το **Ζάμπιλ** (, *Jambyl*, ρωσικά: ) είναι χωριό και διοικητική έδρα του αγροτικού οκρούγκ Ζάμπιλ στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 513 κατοίκους. Το χωριό ιδρύθηκε το 1954 ως κέντρο του σοβχόζ «Ντζάμπουλ» (Джамбул), το οποίο ήταν και το παλαιότερο όνομα του χωριού. Ονομάστηκε προς τιμήν του σοβιετικού καζάκου ποιητή Ζάμπιλ Ζαμπαϊούλι (Жамбыл Жабайұлы) 

## Παραπομπές




Κατηγορία:Χωριά της Επαρχίας Καρασού
Ζαπάντνι (επαρχία Καρασού)

Το **Ζαπάντνι** (καζακικά Западный, *Zapadnyi*, ρωσ. ) είναι χωριό του αγροτικού οκρούγκ Ζάμπιλ στην επαρχία Καρασού, της περιφέρειας Κοστανάι του Καζακστάν. Στην απογραφή του 2009 το χωριό είχε 8 κατοίκους. Το 2013 καταργήθηκε διοικητικά ως χωριό λόγω της μείωσης του πληθυσμού του σε κάτω από 50 κατοίκους, και προσαρτήθηκε στο γειτονικό χωριό Ζάμπιλ. Το όνομα του χωριού που σημαίνει «δυτικό» στα ρώσικα δόθηκε λόγω της γεωγραφικής του θέσης.

## Παραπομπές




Ζαπαντν
Υποτραχήλιο (αρχιτεκτονική)

Το υποτραχήλιο είναι το άνω τμήμα ή αυλάκωση στον άξονα μιας δωρικής στήλης, κάτω από το τραχήλιο. Η ελληνική μορφή είναι υποτραχήλιο.

Στην κλασική αρχιτεκτονική, είναι ο χώρος μεταξύ του δακτυλίου του εχίνου και της άνω κλίνης των αξόνων, συμπεριλαμβανομένων, σύμφωνα με τον Τσαρλς Ρόμπερτ Κόκρελ, των τριών αυλακώσεων ή βυθίσεων που βρέθηκαν σε μερικά από τα παλαιότερα παραδείγματα, όπως στο ναό του Ποσειδώνα στην Ποσειδωνία και ο ναός της Αφαίας στην Αίγινα. Υπάρχει μόνο ένα αυλάκι στον Παρθενώνα, το Θησείο και μεταγενέστερα παραδείγματα. Στο ναό της Κέρες και στη λεγόμενη Βασιλική στην Ποσειδωνία το υποτραχήλιο αποτελείται από μια κοίλη βύθιση σκαλισμένη με κάθετες γραμμές που υποδηλώνουν φύλλα, οι κορυφές των οποίων προεξέχουν προς τα εμπρός. Παρόμοιος διάκοσμος βρίσκεται στο κιονόκρανο των κιόνων που πλαισιώνουν τον τάφο του Αγαμέμνονα στις Μυκήνες, αλλά εδώ το υποτραχήλιο προεξέχει προς τα εμπρός με καλούπι κυρτό και είναι σκαλισμένο με τριπλά φύλλα σαν μπουμπούκια τριαντάφυλλου.

Στον δωρικό ρυθμό ο όρος χρησιμοποιήθηκε μερικές φορές σε αυτό που είναι γενικά γνωστό ως «λαιμός».

Το υποτραχήλιο ονομαζόταν επίσης collarino, ή colarino, ή colarin.

Κατηγορία:Αρχιτεκτονικά στοιχεία κτιρίων
Πηνία Helmholtz

μικρογραφία|Διάταξη Χέλμχολτς
μικρογραφία|273x273εσ|Σχέδιο διάταξης Helmholtz
Τα πηνία Helmholtz είναι μια διάταξη για την δημιουργία ομογενούς μαγνητικού πεδίου σε περιορισμένο χώρο. Αποτελείται από δύο λεπτά πηνία στον ίδιο άξονα, που μεταφέρουν ίσο ηλεκτρικό ρεύμα προς την ίδια κατεύθυνση. Πήρε το όνομά του από τον Γερμανό φυσικό Hermann von Helmholtz. Χρησιμοποιούνται επίσης σε επιστημονικές συσκευές για την ακύρωση εξωτερικών μαγνητικών πεδίων, όπως το μαγνητικό πεδίο της Γης.

Όταν τα πηνία Helmholtz έχουν ίσο και αντίθετο ηλεκτρικό ρεύμα, είναι γνωστά ως **πηνίά Αντί-Helmholtz**, τα οποία δημιουργεί μια περιοχή σχεδόν ομοιόμορφης κλίσης μαγνητικού πεδίου και χρησιμοποιείται για τη δημιουργία μαγνητικών παγίδων για τα πειράματα ατομικής φυσικής.

## Περιγραφή
Τα πηνία Helmholtz αποτελούνται από δύο πανομοιότυπα λεπτά κυκλικά πηνία που είναι τοποθετημένα συμμετρικά κατά μήκος ενός κοινού άξονα και χωρίζονται με απόσταση h ίση με την ακτίνα R του πηνίου. Κάθε πηνίο μεταφέρει ίσο ηλεκτρικό ρεύμα προς την ίδια κατεύθυνση. 

## Παραπομπές


Κατηγορία:Μαγνητική διάταξη
Κατηγορία:Ηλεκτρομαγνητισμός
Ο κροκόδειλος

**Ο κροκόδειλος** () είναι διήγημα του Φιόντορ Ντοστογιέφσκι που δημοσιεύτηκε για πρώτη φορά το 1865 στο περιοδικό Εποχή. Είναι ένα έργο σάτιρας, παρωδώντας πολιτικά, κοινωνικά και οικονομικά θέματα που κυριαρχούσαν στη Ρωσία εκείνη την εποχή.

## Υπόθεση
Η ιστορία αφηγείται τα γεγονότα που συνέβησαν στον Ιβάν Ματβιέιτς όταν αυτός, η σύζυγός του Γιελιένα Ιβάνοβνα και ο αφηγητής επισκέπτονται τη Στοά στη λεωφόρο Nevsky για να δουν έναν κροκόδειλο που έχει εκτεθεί από έναν Γερμανό επιχειρηματία. Αφού πειράζει τον κροκόδειλο, ο Ιβάν Ματβιέιτς καταπίνεται ζωντανός. Βρίσκει ότι το εσωτερικό του κροκόδειλου είναι αρκετά άνετο και ο ιδιοκτήτης του ζώου αρνείται να τον ανοίξει, παρά τις εκκλήσεις της Γιελιένα Ιβάνοβνα. Ο Ιβάν Ματβιέιτς παροτρύνει τον αφηγητή να κανονίσει να αγοραστεί και να κοπεί ο κροκόδειλος, αλλά ο ιδιοκτήτης του ζητά τόσα πολλά που δε γίνεται τίποτα. Καθώς η ιστορία τελειώνει, η Γιελιένα Ιβάνοβνα σκέφτεται να χωρίσει και ο Ιβάν Ματβιέιτς αποφασίζει να συνεχίσει τη δουλειά του ως δημόσιος υπάλληλος όσο καλύτερα μπορεί μέσα από τον κροκόδειλο.

## Ανάλυση
Ο κροκόδειλος ανήκει στα λεγόμενα «μικρά έργα» του Ντοστογιέφσκι (νουβέλες και διηγήματα), και η ιστορία του αγγίζει τα όρια του παραλόγου. Ο Ντοστογιέφσκι στον κροκόδειλο περνάει «γενεές δεκατέσσερεις» τους θιασώτες του καπιταλισμού και της δυτικοευρωπαϊκής αστικής δημοκρατίας με μια σάτιρα λεπτή και διαπεραστική. Ο άριστος ψυχολόγος Ντοστογιέφσκι σκιαγραφεί τη διαμόρφωση των ανθρώπινων σχέσεων στην κοινωνία της Αγίας Πετρούπολης και περιγράφει συμπεριφορές και νοοτροπίες με τρόπο οξυδερκή, γλαφυρό και κυρίως αστείο, αποκαλύπτοντας έτσι στον αναγνώστη μια άγνωστη πλευρά του μεγάλου συγγραφέα, όπου επικρατεί η υπερβολή, η παραδοξολογία και το χιούμορ. Ο κροκόδειλος του Ντοστογιέφσκι δεν ασκεί μόνο έμμεση κοινωνική κριτική στα κακώς κείμενα της εποχής, αλλά συνιστά και ένα δριμύ κατηγορώ για την αναξιοπιστία του Τύπου και την απουσία δημοσιογραφικής ηθικής.

Ο σουρεαλισμός και η σάτιρα στον κροκόδειλο θυμίζουν σε μεγάλο βαθμό τον Νικολάι Γκόγκολ, του οποίου η επιρροή στον Ντοστογιέφσκι –τουλάχιστον όσον αφορά τα μικρότερα σε έκταση έργα του– είναι αδιαμφισβήτητη.

## Παραπομπές


## Εξωτερικοί σύνδεσμοι
* 

Κατηγορία:Διηγήματα του Φιοντόρ Ντοστογιέφσκι
Άβαταρ: Ο Τελευταίος Ανεμοδαμαστής – Η Άνοδος της Κιόσι

Το ***Άβαταρ: Ο Τελευταίος Ανεμοδαμαστής – Η Άνοδος της Κιόσι*** (πρωτότυπος τίτλος: ***Avatar: The Last Airbender – The Rise of Kyoshi***) είναι Αμερικανικό μυθιστόρημα φαντασίας νεαρών ενηλίκων που γράφτηκε από τους Φ.Σ. Γι και Μάικλ Τάντε ΝτιΜάρτινο. Είναι μέρος της σειράς *Τα Χρονικά του Άβαταρ* και βασίζεται στον χαρακτήρα Κιόσι από το franchise *[[Άβαταρ: Ο Τελευταίος Ανεμοδαμαστής (franchise)|Άβαταρ: Ο Τελευταίος Ανεμοδαμαστής]]* που δημιουργήθηκε από τους ΝτιΜαρτίνο και Μπράιαν Κονιέτζκο. Κυκλοφόρησε στις 16 Ιουλίου του 2019 και έγινε best-seller του *[[The New York Times]]*.

Το μυθιστόρημα τοποθετείται 400 χρόνια πριν από την σειρά *[[Άβαταρ: Ο Τελευταίος Ανεμοδαμαστής]]* και ακολουθεί την ζωή της Κιόσι, ενός Άβαταρ που γεννήθηκε στο Βασίλειο της Γης, δύο γενιές πριν από τον Άβαταρ Άανγκ και τρεις πριν από την Άβαταρ Κόρρα.

Το δεύτερο βιβλίο της σειράς, με τίτλο *[[Άβαταρ: Ο Τελευταίος Ανεμοδαμαστής – Η Σκιά της Κιόσι|Η Σκιά της Κιόσι]]*, κυκλοφόρησε στις 21 Ιουλίου του 2020.

## Παραπομπές


Κατηγορία:Μυθιστορήματα του 2019
Κατηγορία:Άβαταρ: Ο Τελευταίος Μαχητής του Ανέμου
Κατηγορία:Μυθιστορήματα φαντασίας
Κονοβνίτσενκα (επαρχία Καρασού)

Το **Κονοβνίτσενκα** (, *Konovnitsenka*, ρωσικά: ) είναι εγκαταλελειμμένο χωριό στην επαρχία Καρασού, της περιφέρειας Κοστανάι του Καζακστάν. Στην απογραφή του 1999 το χωριό είχε 87 κατοίκους. Το 2009 το χωριό καταργήθηκε διοικητικά έχοντας χάσει όλο τον πληθυσμό του. Μέχρι την κατάργησή του άνηκε διοικητικά στο αγροτικό οκρούγκ Τσερνιάεβ.

## Προσωπικότητες
* Αμανγκελντέ Ισάκοφ (1905–1993) χειριστής αγροτικών μηχανημάτων, Ήρωας της Σοσιαλιστικής Εργασίας (1950).

## Παραπομπές




Κατηγορία:Χωριά της Επαρχίας Καρασού
Κομσομόλ (επαρχία Καρασού)

Το **Κομσομόλ** (, *Komsomol*, ρωσικά: ) είναι χωριό και διοικητική έδρα του αγροτικού οκρούγκ Ιλίτσεβ στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 654 κατοίκους. Το χωριό ιδρύθηκε το 1954 και ονομάστηκε προς τιμήν της οργάνωσης Κομσομόλ. To  Το 2010 καταργήθηκε διοικητικά το χωριό Μπαιγανκέλ λόγω μείωσης του πληθυσμού του σε κάτω από 50 κατοίκους, και ενσωματώθηκε στο Κομσομόλ.

## Παραπομπές




Κατηγορία:Χωριά της Επαρχίας Καρασού
Dune: Μέρος Τρίτο

Το ***Dune: Μέρος Τρίτο*** (πρωτότυπος τίτλος: ***Dune: Part Three***) είναι επερχόμενη Αμερικανική ταινία επιστημονικής φαντασίας σε σκηνοθεσία και σενάριο από τον Ντενί Βιλνέβ. Βασισμένη στο μυθιστόρημα του 1969 *[[Ο Μεσσίας του Dune]]* από τον Φρανκ Χέρμπερτ, η ταινία θα είναι συνέχεια των *[[Dune (ταινία, 2021)|Dune]]* (2021) και ** (2024). Θα είναι η δεύτερη προσαρμογή του μυθιστορήματος μετά από την μίνι σειρά του 2003 *[[Frank Herbert's Children of Dune]]*. Ο Τιμοτέ Σαλαμέ θα επαναλάβει τον ρόλο του ως Πολ Ατρείδης και η ταινία θα τοποθετείται δώδεκα χρόνια μετά από τα γεγονότα της δεύτερης ταινίας.

Τα σχέδια του Βιλνέβ για μια τρίτη ταινία *Dune* έγιναν γνωστά τον Ιούνιο του 2023. Παρόλα αυτά, τα σχέδια ήταν θεωρητικά γιατί βασιζόντουσαν στην απόδοση της δεύτερης ταινίας και ο Βιλνέβ θα έπρεπε πρώτα να ολοκληρώσει την ταινία του με θέμα την Κλεοπάτρα. Τον Αύγουστο αποκάλυψε πως η ταινία θα βασιζόταν στο δεύτερο βιβλίο της σειράς, τον *Μεσσία του Dune*. Τον Δεκέμβριο αποκάλυψε πως είχε σχεδόν ολοκληρώσει την γραφή του σεναρίου και τον Απρίλιο του 2024 η ταινία ξεκίνησε επίσημα να αναπτύσσεται. Τα γυρίσματα είναι προγραμματισμένα να ξεκινήσουν στα μέσα με τέλη του 2025.

Η ταινία είναι προγραμματισμένη να κυκλοφορήσει στις 18 Δεκεμβρίου 2026.

## Παραπομπές


Κατηγορία:Ταινίες του 2026
Κατηγορία:Dune (σειρά)
Κατηγορία:Αμερικανικές επικές ταινίες
Κατηγορία:Ταινίες σίκουελ
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες σε σκηνοθεσία Ντενί Βιλνέβ
Κατηγορία:Ταινίες με μουσική σύνθεση Χανς Ζίμμερ
Κατηγορία:Ταινίες τοποθετημένες στο μέλλον
Κατηγορία:Ταινίες παραγωγής Legendary Pictures
Κατηγορία:Ταινίες παραγωγής Warner Bros.
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Επερχόμενες ταινίες σίκουελ
Βομβαρδισμός της Λειψίας στον Β΄ Παγκόσμιο Πόλεμο

μικρογραφία|Η Λειψία το 1948
Κατά τη διάρκεια του Β' Παγκοσμίου Πολέμου, η Λειψία δέχτηκε επανειλημμένες αεροπορικές επιδρομές από βρετανικές αλλά και αμερικανικές δυνάμεις. Η πιο σφοδρή επίθεση εξαπολύθηκε από τη Βασιλική Πολεμική Αεροπορία τις πρώτες πρωινές ώρες της 4ης Δεκεμβρίου 1943 και στοίχισε τη ζωή σε περισσότερες από 1.800 ζωές. Μεγάλα τμήματα του κέντρου της πόλης καταστράφηκαν, ενώ τα εργοστάσια παρουσίασαν προσωρινές ελλείψεις στην παραγωγή, αναγκάστηκαν να μετακινήσουν εγκαταστάσεις παραγωγής ή ακόμη και να αποκεντρωθούν.

Στο ξέσπασμα του Πολέμου, η Λειψία είχε περισσότερους από 700.000 κατοίκους και ως εκ τούτου ήταν η έκτη μεγαλύτερη πόλη του «Μεγάλου Γερμανικού Ράιχ » (συμπεριλαμβανομένης της Βιέννης). 
μικρογραφία|Λειψία το 1950
Συνολικά υπολογίζεται πως απ' όλες τις αεροπορικές επιδρομές στη Λειψία στη διάρκεια του Β' Παγκοσμίου Πολέμου περίπου 6.000 άνθρωποι έχασαν τη ζωή τους.

## 4 Δεκεμβρίου 1943
Όπως συνέβαινε όλο το 1943, η Βασιλική Αεροπορία πραγματοποίησε αεροπορική επιδρομή στο Βερολίνο τη νύχτα της 2ης και της 3ης Δεκεμβρίου. Το επόμενο βράδυ στόχος ήταν η Λειψία. Μεταξύ 3:50 και 4:25 π.μ., 442 βομβαρδιστικά έριξαν συνολικά σχεδόν 1.400 τόνους ισχυρών εκρηκτικών και εμπρηστικών βομβών πάνω από την πόλη.

Μετά την επίθεση, πάνω από 5.000 μεμονωμένες πυρκαγιές ξέσπασαν στην πόλη. Σύμφωνα με την εκτίμηση του γενικού επιθεωρητή πυρόσβεσης, Hans Rumpf, ο οποίος έτυχε να βρίσκεται στη Λειψία την ώρα της επίθεσης, η έντασή του βομβαρδισμού ξεπέρασε ακόμη και αυτή του βομβαρδισμού του Αμβούργου κατά τη διάρκεια της « Επιχείρηση Γόμορρα ». Η πυροσβεστική της Λειψίας έπρεπε να στείλει τις μισές δυνάμεις της στο Βερολίνο το προηγούμενο βράδυ για να βοηθήσει στην κατάσβεση εκεί και η παροχή νερού επίσης κατέρρευσε λόγω της τεράστιας ζημιάς στους σωλήνες.

## Επακόλουθα
Περισσότεροι από 5.000 - σύμφωνα με άλλες πηγές περίπου 6.000 άνθρωποι - έπεσαν θύματα των αεροπορικών επιδρομών.  Αυτοί ήταν κυρίως άνθρωποι από τη Λειψία, αλλά και εκτοπισμένοι, πρόσφυγες από τις ανατολικές περιοχές του Γερμανικού Ράιχ, μέλη της Βέρμαχτ, καθώς και καταναγκαστικοί εργάτες και αιχμάλωτοι πολέμου .

Ένα μεγάλο μέρος των κτιρίων στο πυκνοδομημένο κέντρο της πόλης υπέστη σοβαρές ζημιές ή καταστράφηκε ολοσχερώς. Συνολικά, το 40% των διαμερισμάτων καταστράφηκαν ή υπέστησαν σοβαρές ζημιές.  Όλα τα ερείπια μεταξύ της Katharinenstrasse και της Reichsstrasse κατεδαφίστηκαν και δημιουργήθηκε η Sachsenplatz, στην τοποθεσία της οποίας βρίσκεται το νέο Μουσείο Καλών Τεχνών από το 2004.

Οι 539.000 βόμβες που έπεσαν στη Λειψία άφησαν πίσω τους περίπου 4,6 εκατομμύρια κυβικά μέτρα οικοδομικών ερειπίων. Υπολείμματα από τις αεροπορικές επιδρομές του Β' Παγκοσμίου Πολέμου εξακολουθούν να υπάρχουν σήμερα όταν εντοπίζονται κατά τη διάρκεια κατασκευαστικών εργασιών και εκκαθαρίζονται από την υπηρεσία εξουδετέρωσης εκρηκτικών μηχανισμών της αστυνομίας.

## Παραπομπές


Κατηγορία:Στρατιωτικές Επιχειρήσεις του Β' Παγκοσμίου Πολέμου
Κατηγορία:Σφαγές κατά τον Β΄ Παγκόσμιο Πόλεμο
Κατηγορία:Λειψία
Πόρβοο

Το **Πόρβοο** (, , ) είναι πόλη στη Φινλανδία. Βρίσκεται στη νότια ακτή της χώρας, στον Φιννικό Κόλπο, στο ανατολικό τμήμα της περιοχής Ούουσιμαα. Ο πληθυσμός της πόλης είναι περίπου 51.000 κάτοικοι, ενώ η υποπεριοχή έχει πληθυσμό περίπου 59.000. Είναι ο 19ος πολυπληθέστερος δήμος της Φινλανδίας και η 15η πολυπληθέστερη αστική περιοχή της χώρας.

Το Πόρβοο βρίσκεται στη νότια ακτή της Φινλανδίας, περίπου 35 χιλιόμετρα ανατολικά των συνόρων της πόλης του Ελσίνκι και περίπου 50 χιλιόμετρα από το κέντρο του. Το Πόρβοο ήταν μία από τις έξι μεσαιωνικές πόλεις της Φινλανδίας, μαζί με το Τούρκου, την Ούλβιλα, τη Ράουμα, το Νάανταλι και το Βίιπουρι, και αναφέρεται για πρώτη φορά ως πόλη σε κείμενα του 14ου αιώνα. Αποτελεί έδρα της Σουηδόφωνης Επισκοπής του Μπόργκο της Ευαγγελικής Λουθηρανικής Εκκλησίας της Φινλανδίας. Η πόλη χρησίμευσε για λίγο ως πρωτεύουσα της πρώην ανατολικής περιοχής Ούουσιμαα.

## Παραπομπές


Κατηγορία:Δήμοι της Φινλανδίας
Κατηγορία:Πόλεις της Φινλανδίας
Τιμόθεος (γλύπτης)

Ο **Τιμόθεος** (γεννήθηκε στην Επίδαυρο - πέθανε στην Επίδαυρο, περίπου το 340 π.Χ.) ήταν Αρχαίος Έλληνας γλύπτης του 4ου αιώνα π.Χ., ένας από τους ανταγωνιστές και σύγχρονους του Σκόπα της Πάρου, μεταξύ των γλυπτών που εργάστηκαν για τη φήμη τους στην κατασκευή του Μαυσωλείου της Αλικαρνασσού μεταξύ 353 και 350 π.Χ. Ήταν προφανώς ο κορυφαίος γλύπτης στο Ναό του Ασκληπιού στην Επίδαυρο το 380 π.Χ.

Σε αυτόν αποδίδεται ένα γλυπτό της Λήδας και του Κύκνου, στο οποίο η βασίλισσα Λήδα της Σπάρτης προστάτευε έναν κύκνο από έναν αετό, βάσει του οποίου ένα ρωμαϊκό μαρμάρινο αντίγραφο στα Μουσεία Καπιτωλίου λέγεται ότι είναι «μετά Τιμόθεος». Το θέμα πρέπει να ήταν δημοφιλές, αν κρίνουμε από τα περισσότερα από δύο δωδεκάδες ρωμαϊκά μαρμάρινα αντίγραφα που σώζονται. Η πιο διάσημη εκδοχή ήταν αυτή στα Μουσεία του Καπιτωλίου στη Ρώμη, που αγόρασε ο Πάπας Κλήμης ΙΔ΄ από τους κληρονόμους του Καρδινάλιου Αλεσσάντρο Αλμπάνι. Μια άκρως αποκατεστημένη έκδοση βρίσκεται στο Μουσείο του Πράδο και μια ημιτελής βρίσκεται στην Πινακοθήκη του Πανεπιστημίου Γέιλ στο Νιου Χέιβεν, του Κονέκτικατ.

## Εξωτερικοί σύνδεσμοι
*(Getty Museum) ''Leda and the Swan'' Ρωμαϊκό μάρμαρο, 1ος αιώνας μ.Χ., βρέθηκε στη Ρώμη, 1775 και αγοράστηκε από τον δεύτερο κόμη του Shelburne, Lansdowne House, Λονδίνο. (Cornelius C. Vermeule, «Notes on a New Edition of Michaelis: Ancient Marbles in Great Britain», American Journal of Archaeology 1955:132f).
*(Capitoline Museums) ''Leda and the Swan'' , από τη συλλογή Albani (inv. MC0302).

## Έργα

Αρχείο:YUAGLedaByTimotheos.png|*Η Λήδα και ο Κύκνος* (Πινακοθήκη του Πανεπιστημίου Γέιλ).
Αρχείο:NAMA 155 Nike Epidauros 1.JPG|Η Νίκη της Επιδαύρου στο Εθνικό Αρχαιολογικό Μουσείο Αθηνών.
Αρχείο:Asclepios Timotheos Louvre Ma639.jpg|Άγαλμα του Ασκληπιού στο Λούβρο.


## Παραπομπές


Κατηγορία:Έλληνες γλύπτες
Κατηγορία:Αρχαίοι Έλληνες γλύπτες
Στρατιωτική Διοίκηση (Ναζιστική Γερμανία)

Κατά τη διάρκεια του Β΄ Παγκοσμίου Πολέμου, η Ναζιστική Γερμανία δημιούργησε καθεστώτα υπό στρατιωτική διοίκηση σε κατεχόμενα εδάφη τα οποία ήταν γνωστά ως **Στρατιωτική διοίκηση** ή **Αρχή Στρατιωτικής Διοίκησης** ( γερμανικά: *Militärverwaltung* ). Αυτά διέφεραν από τα *Reichskommissariate* τα οποία ηγούνταν στελέχη του Ναζιστικού Κόμματος και είχαν αντικαταστήσει δημόσιους υπαλλήλους των διοικήσεων των κατεχόμενων χωρών με δικά τους στρατεύματα.  

Ανάλογα με τη χώρα, οι Ναζί μερικές φορές προτιμούσαν να δημιουργήσουν μια γερμανική διοίκηση, μερικές φορές να αφήσουν τις υπάρχουσες διοικήσεις στη θέση τους ενώ τις έθεταν υπό στρατιωτική διοίκηση. Μια *στρατιωτική διοίκηση* κανονικά διοικούνταν από έναν « στρατιωτικό διοικητή » ( *Militärbefehlshaber*, επίσημο ακρωνύμιο *MilBfh* ).

## Διοικήσεις
αριστερά|μικρογραφία| (με ανοιχτό πράσινο) Κατεχόμενα εδάφη υπό Στρατιωτική διοίκηση ( ''Militärverwaltung'' )

* Η στρατιωτική διοίκηση στην κατεχόμενη Πολωνία ( *Militärverwaltung in Polen* ) αργότερα χωρίστηκε σε εδάφη που προσαρτήθηκαν άμεσα στη Γερμανία και στο Γενικό Κυβερνείο ( *Generalgouvernement* ).
* Στρατιωτική Διοίκηση της Βόρειας Γαλλίας και του Βελγίου ( *Militärverwaltung en Belgien und Nordfrankreich* )
* Στρατιωτική διοίκηση στη Γαλλία ( *Militärverwaltung in Frankreich* )
* Στρατιωτική Διοίκηση της Ελλάδας ( *Militärverwaltung in Griechenland* )
* Στρατιωτική Διοίκηση του Λουξεμβούργου ( *Militärverwaltung Luxemburg* )
* Η στρατιωτική διοίκηση στη Σοβιετική Ένωση ( *Militärverwaltung in der Sowjetunion* ) χωρίστηκε σε Ζώνες Επιχείρησης ( *Operationszone Ost* ) ακριβώς πίσω από το μέτωπο, και Πίσω Ζώνες Στρατού ( *Rückwärtige Heeresgebieten* ).
* Επικράτεια της στρατιωτικής διοίκησης στη Σερβία( *Gebiet des Militärbefehlshabers in Serbien)* 

## Παραπομπές
Κίζκετκεν (επαρχία Καρασού)

Το **Κίζκετκεν** (, *Qyzketken*, ρωσικά: ) είναι χωριό του αγροτικού οκρούγκ Ιλίτσεβ στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 116 κατοίκους. Το χωριό ιδρύθηκε το 1954 για τις ανάγκες του σοβχόζ Ίλιτς (από το πατρωνυμικό «Ίλιτς» του Βλαντίμιρ Λένιν). Η ονομασία του είναι καζακικής προέλευσης και προέρχεται από τοπικό θρύλο.

## Παραπομπές




## Εξωτερικοί σύνδεσμοι

Κατηγορία:Χωριά της Επαρχίας Καρασού
Η πολιορκία του βορρά

«**Η πολιορκία του βορρά»** (πρωτότυπος τίτλος: **«The Siege of the North»**) ονομάζεται το φινάλε δύο επεισοδίων του πρώτου κύκλου της Αμερικανικής τηλεοπτικής σειράς κινουμένων σχεδίων του Nickelodeon *[[Άβαταρ: Ο Τελευταίος Ανεμοδαμαστής]]*. Το πρώτο μέρος γράφτηκε από τον Τζον Ο'Μπράιαν και σκηνοθετήθηκε από την Λόρεν ΜακΜούλλαν και το δεύτερο γράφτηκε από τον Άαρον Έχασζ και σκηνοθετήθηκε από τον Ντέιβ Φιλόνι. 

Στα επεισόδια ο Άανγκ και οι φίλοι του πολεμούν το Έθνος της Φωτιάς για να το εμποδίσουν να καταστρέψει την Βόρεια Φυλή του Νερού. Ο αρχηγός του Έθνους, ο Ζάο, θέλει να καταστρέψει το πνεύμα του φεγγαριού, ενώ ο Ζούκο μπαίνει κρυφά μέσα στην πόλη για να απαγάγει τον Άανγκ. Το επεισόδιο είναι η ολοκλήρωση της διαμάχης ανάμεσα στους Ζάο και Ζούκο. Είναι η πρώτη εμφάνιση των χαρακτήρων Αζούλα και Κο ο Κλέφτης των Προσώπων. Έκανε πρεμιέρα στο Nickelodeon στις 2 Δεκεμβρίου του 2005 και έλαβε αναγνώριση από τους κριτικούς.

## Πλοκή

### 1ο μέρος
Η πολιορκία του Έθνους της Φωτιάς κατά της Βόρειας Φυλής του Νερού ξεκινά. Ο Ζούκο θέλει να αιχμαλωτίσει τον Άανγκ, την ώρα που αυτός θα ψάχνει την είσοδο για τον Κόσμο των Πνευμάτων, για να βρει τα Πνεύματα του Ωκεανού και του Φεγγαριού, τα πνεύματα-προστάτες της Φυλής του Νερού. Εκεί βρίσκει τον Ρόκου, ο οποίος του λέει ότι υπάρχει ένα πνεύμα, ο Κο ο Κλέφτης των Προσώπων, το οποίο ξέρει από κοντά τα πνεύματα που ψάχνει, όμως προειδοποιεί τον Άανγκ να είναι προσεκτικός μαζί του και να μην δείξει τα αισθήματα του, αλλιώς το πνεύμα θα του κλέψει το πρόσωπο για πάντα.

### 2ο μέρος
Ο Άανγκ συναντά το πνεύμα Κο και καταφέρνει να μην χάσει το πρόσωπο του. Γυρίζοντας στον κόσμο των θνητών, καταλαβαίνει πώς έγινε αιχμάλωτος του Ζούκο, ο οποίος σε μια μονομαχία νίκησε την Ταμάρα. Ο Σόκκα, η Ταμάρα, η Πριγκίπισσα Γιούε και ο Άππα ψάχνουν τον Άανγκ και τελικά τον βρίσκουν σε μια σπήλια. Η Ταμάρα ακινητοποιεί τον Ζούκο, αλλά ο Άανγκ τους πείθει να τον πάρουν μαζί τους γιατί αλλιώς θα πέθαινε από το κρύο. Την ίδια ώρα ο Ζάο εξιστορεί στον Άιρο μια ανακάλυψη που έκανε στο Βασίλειο της Γης, ότι δηλαδή τα πνεύματα του Ωκεανού και του Φεγγαριού έδωσαν την αθανασία τους για να γίνουν μέρος του κόσμου των θνητών. Μπαίνοντας μέσα στην πόλη, ο Ζάο βρίσκει μια όαση όπου βρίσκονται τα 2 ψάρια, τα πνεύματα Ωκεανού και Φεγγαριού. Την ίδια ώρα, η Γιούε εξιστορεί στον Άανγκ και στους φίλους του ότι χρωστά τη ζωή της στο πνεύμα του Φεγγαριού, το οποίο της έσωσε την ζωή όταν ήταν νεογέννητη. Φτάνοντας στην λίμνη, ο Άανγκ και ο Άιρο προσπαθούν να πείσουν τον Ζάο να ηρεμήσει και να μην σκοτώσει το πνεύμα, αλλά αυτός το κάνει. Αρχίζει χάος, και ο Άανγκ μπαίνοντας στην Κατάσταση του Άβαταρ κατατροπώνει τον στόλο της Έθνους της Φωτιάς. Σε μια γέφυρα, ο Ζούκο και ο Ζάο μονομαχούν, αλλά στο τέλος ο Ζάο αιχμαλωτίζεται από το πνεύμα του Ωκεανού. Η Γιούε θυσιάζει την ζωή της για να γίνει η ίδια το Πνεύμα του Φεγγαριού. Τα νέα της αποτυχημένης απόπειρας πολιορκίας φτάνουν και στο Έθνος της Φωτιάς, όπου ο Άρχοντας της Φωτιάς Οζάι ζητά από την κόρη του και την αδελφή του Ζούκο Αζούλα να κυνηγήσει τους «προδότες» Ζούκο και Άιρο.

## Παραπομπές


Κατηγορία:Επεισόδια Άβαταρ: Ο Τελευταίος Ανεμοδαμαστής
Κομητεία Ράντολφ (Άρκανσο)

Η **Κομητεία Ράντολφ** (αγγλ.: *Randolph County*) είναι κομητεία που βρίσκεται στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 18.571 κατοίκοι.  Η κομητεία πήρε το όνομά της από τον Τζον Ράντολφ, έναν Αμερικανό γερουσιαστή από τη Βιρτζίνια με επιρροή στην απόκτηση έγκρισης από το Κογκρέσο για την Αγορά της Λουιζιάνα, η οποία περιλαμβάνει τη σημερινή κομητεία Ράντολφ. Δημιουργήθηκε ως η 32η κομητεία του Άρκανσο στις 29 Οκτωβρίου 1835, και έχει δύο ενσωματωμένες πόλεις, συμπεριλαμβανομένης της Ποκαχόντας, της έδρας της κομητείας και της πολυπληθέστερης πόλης. Η κομητεία είναι επίσης η τοποθεσία πολλών μη ενσωματωμένων κοινοτήτων και πόλεων φαντάσματα.
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 656,04 τετραγωνικά μίλια (1.699,1 km2), εκ των οποίων 651,83 τετραγωνικά μίλια (1,688,2 km2) είναι στεριά και 4,21 τετραγωνικά μίλια (10,9 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Άρκανσο
Κομητεία Ράντολφ (Βόρεια Καρολίνα)

Η **Κομητεία Ράντολφ** (αγγλ.: *Randolph County*) είναι κομητεία που βρίσκεται στην πολιτεία της Βόρειας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν
144.171 κάτοικοι. Η έδρα της κομητείας του είναι το Άσμπορο.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,046 τ.χλμ, εκ των οποίων 2,026 τ.χλμ είναι στεριά και 20,0 τ.χλμ (0,97%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Βόρειας Καρολίνας
Κομητεία Ράντολφ (Δυτική Βιρτζίνια)

Η **Κομητεία Ράντολφ** (αγγλ.: *Randolph County*) είναι κομητεία στην πολιτεία της Δυτικής Βιρτζίνια των Ηνωμένων Πολιτειών. Κατά την απογραφή του 2020, ο πληθυσμός ήταν
27.932 κάτοικοι.  Έδρα της κομητείας είναι το Έλκινς.  

Η κομητεία ιδρύθηκε το 1787 και πήρε το όνομά της από τον Έντμουντ Τζένινγκς Ράντολφ. 
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,700 τ.χλμ, εκ των οποίων 2,699 τ.χλμ είναι στεριά και 1,0 τ.χλμ (0,03%) καλύπτονται από ύδατα (λίμνες, ποτάμια).  Είναι η μεγαλύτερη κομητεία στη Δυτική Βιρτζίνια ανά περιοχή.
### Γειτονικές κομητείες

* Κομητεία Τάκερ (βορειοανατολικά)
* Κομητεία Πέντλετον (ανατολικά)
* Κομητεία Ποκαχόντας (νότια)
* Κομητεία Γουέμπστερ (νοτιοδυτικά)
* Κομητεία Άπσουρ (δυτικά)
* Κομητεία Μπάρμπερ (βορειοδυτικά)

## Παραπομπές


Κατηγορία:Κομητείες της Δυτικής Βιρτζίνια
Μπάμπης Δουλγεράκης

Ο **Χαράλαμπος "Μπάμπης" Δουλγεράκης** (γεννημένος στις 13 Δεκεμβρίου 1959, στη Αριδαία) είναι δεξιοπόδαρος Έλληνας βετεράνος ποδοσφαιριστής. Κατά τη διάρκεια της ποδοσφαιρικής του καριέρας αγωνίστηκε ως δεξιό εξτρέμ σε Αλμωπό Αριδαίας, Άρη Θεσσαλονίκης και Δόξα Δράμας.

## Ποδοσφαιρική καριέρα
Ο Δουλγεράκης ξεκίνησε να παίζει ποδόσφαιρο στην ομάδα της γενέτειράς του, τον Αλμωπό Αριδαίας με τον οποίο αγωνίστηκε για μια πενταετία στο πρωτάθλημα της Β’ Εθνικής.

## Άρης Θεσσαλονίκης
Το ταλέντο του γρήγορα τράβηξε το ενδιαφέρον των υπευθύνων του Άρη, και το καλοκαίρι του 1981 φόρεσε την φανέλα των «κιτρίνων». Την πρώτη του σεζόν (1981-82) αγωνίστηκε ελάχιστα αλλά με προπονητή τον Αντώνη Γεωργιάδη, από το 1982 άρχισε να παίρνει ευκαιρίες και να έχει περισσότερες συμμετοχές.
Στον Άρη αγωνίστηκε για 5 σεζόν, έχοντας 68 συνολικά συμμετοχές σε όλες τις διοργανώσεις (62 συμμετοχές και 5 τέρματα στο Πρωτάθλημα, 5 συμμετοχές και 3 τέρματα στο Κύπελλο Ελλάδας, ενώ αγωνίστηκε και μια φορά στο Κύπελλο ΟΥΕΦΑ (στον αγώνα Άρης - Λόκερεν 1-1). 
Πραγματοποίησε το ντεμπούτο του με την κίτρινη φανέλα στις 6 Σεπτεμβρίου 1981, στο νικηφόρο (με 3-0) εντός έδρας αγώνα της ομάδας του με τη Ρόδο. . Σημείωσε το πρώτο του τέρμα με την φανέλα του Άρη στις 31 Οκτωβρίου 1982, σκοράροντας το δεύτερο τέρμα της ομάδα του στην εκτός έδρας νίκη με 0-2 επί του ΠΑΟΚ.

Κατά τη σεζόν 1985/86 δεν χρησιμοποιήθηκε καθόλου από τον Τάις Λίμπρεχτς και από τον Δεκέμβριο του 1985, στάλθηκε να προπονείται με τους ερασιτέχνες μέχρι την ολοκλήρωση του συμβολαίου του, το καλοκαίρι του 1986.

## Δόξα Δράμας
Το καλοκαίρι του 1986 έμεινε ελεύθερος από τον Άρη, για να συνεχίσει στην Δόξα Δράμας, καταγράφοντας 16 συμμετοχές και ένα τέρμα. Η δραμινή ομάδα μεν πάλεψε για την σωτηρία της αλλά τελικά υποβιβάστηκε στην Β’ Εθνική για εξωαγωνιστικούς λόγους, καθώς συμμετείχε στην απεργίας των ΠΑΕ, με αποτέλεσμα στους τρεις τελευταίους αγώνες του πρωταθλήματος να μην κατέβει να αγωνισθεί, με αποτέλεσμα να τιμωρηθεί με -6  βαθμούς. Αυτό είχε σαν συνέπεια να υποβιβασθούν οι τρεις τελευταίες της βαθμολογίας, δηλαδή η Δόξα Δράμας, ο Απόλλων Αθηνών και ο ΠΑΣ Γιάννινα.
Τη σεζόν 1987-88, αγωνίστηκε σε 3 αγώνες, στο πρωτάθλήμα της Β' Εθνικής και έπειτα ολοκλήρωσε την επαγγελματική του ποδοσφαιρική καριέρα. 

## Παραπομπές

## Πηγές
* Προφίλ Μ.Δουλγεράκη στο transfermarkt.com
* Προφίλ του Μ. Δουλγεράκη στο oiassoitouareos.gr

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Αλμωπού Αριδαίας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ 2 Ελλάδας
Μαρσάνοβ (επαρχία Καρασού)

Το **Μαρσάνοβ** ή **Μαρσάνοφκα** (, *Marşanov*, ρωσικά: ) είναι χωριό του αγροτικού οκρούγκ Τσερνιάεβ στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 106 κατοίκους. 

## Παραπομπές




Κατηγορία:Χωριά της Επαρχίας Καρασού
Αγροτικό οκρούγκ Τσερνιάεβ

Το **Αγροτικό οκρούγκ Τσερνιάεβ** (, ρωσικά: ) είναι διοικητική μονάδα στην επαρχία Καρασού, στην περιφέρεια Κοστανάι του Καζακστάν. Περιλαμβάνει τα χωριά Λένιν, Μπελοζέρ, Ζελένοβ, Μαρσάνοβ, Τούτσκοβ και Τσερνιάεβ. Το 2009 καταργήθηκε το χωριό Κονοβνίτσενκα καθώς εγκαταλείφθηκε από το σύνολο του πληθυσμού του. Το διοικητικό κέντρο του είναι το χωριό Λένιν.

## Παραπομπές




Τσερνιαεβ
Καλώς ήρθατε στη Δημοκρατική Πόλη

«**Καλώς ήρθατε στη Δημοκρατική Πόλη»** (πρωτότυπος τίτλος: **«Welcome to Republic City»**) ονομάζεται το πρώτο επεισόδιο του πρώτου κύκλου της Αμερικανικής τηλεοπτικής σειράς κινουμένων σχεδίων του Nickelodeon *[[Ο Θρύλος της Κόρρα]]*, η οποία είναι συνέχεια της σειράς *[[Άβαταρ: Ο Τελευταίος Ανεμοδαμαστής]]*. Σε σενάριο από τους δημιουργούς και των δύο σειρών Μάικλ Τάντε ΝτιΜάρτινο και Μπράιαν Κονιέτζκο και σκηνοθεσία από τους Χοακίμ Ντος Σάντος και Κι Χιούν Ριγιού, το επεισόδιο έκανε πρεμιέρα στο Nickelodeon στις 14 Απριλίου του 2012. Το επεισόδιο έλαβε θετικά σχόλια από τους κριτικούς.

Η τοποθεσία της δεύτερης σειράς άλλαξε σε μεγάλο βαθμό από αυτή της πρώτης. Τα περισσότερα γεγονότα λαμβάνουν χώρα στην Δημοκρατική Πόλη, το πέμπτο έθνος.

## Πλοκή
Πολλά χρόνια αργότερα, η εποχή του Άανγκ φθάνει στο τέλος της και η μετενσάρκωση του νέου Άβαταρ βρίσκεται στη νεαρή Κόρρα από τη Νότια Φυλή του Νερού. Αν και κατέχει σε πολύ καλό επίπεδο το νεροδάμασμα, το γεωδάμασμα και το φωτοδάμασμα, δεν έχει καταφέρει ακόμη να δαμάσει τον αέρα. Όταν ο Τένζιν, γιος του Άανγκ, έρθει στον Νότιο Πόλο για να επισκεφθεί τη μητέρα του, Ταμάρα, η Κόρρα θεωρεί ότι θα μείνει για να τη διδάξει, ωστόσο λόγω των ανειλημμένων υποχρεώσεών του στη Δημοκρατική Πόλη ως ένας από τους Ηγέτες της, εκείνος αναγκάζεται να αναβάλλει τη διδασκαλία της νεαρής Άβαταρ. 
Αν και η ίδια προσπαθεί να του αλλάξει γνώμη και να έρθει η ίδια στη Δημοκρατική Πόλη, ο ίδιος αλλά και το Τάγμα του Λευκού Λωτού επιμένουν ότι θα πρέπει να μείνει στην πατρίδα της, όπου είναι ασφαλής. Η Κόρρα παρακούει τις συστάσεις τους και το ίδιο βράδυ επιβιβάζεται παράνομα σε ένα εμπορικό πλοίο με προορισμό τη Δημοκρατική Πόλη. Βλέποντας τον τρόπο ζωής των κατοίκων, συνειδητοποιεί ότι η ζωή εκεί δεν ήταν τόσο εύκολη όσο την περίμενε, ενώ δεν αργεί να μπλέξει σε μπελάδες με τη διαβόητη συμμορία της Πόλης, την Τριπλή Απειλή. Όταν τελικά τους εξουδετερώνει, η αστυνομία συλλαμβάνει και την Κόρρα. Τελικά όμως παρεμβαίνει ο Τένζιν και ζητά από την Αρχηγό Λιν Μπέιφονγκ, κόρη της Τοφ Μπέιφονγκ, να την αφήσει ελεύθερη, υπό τον όρο να επιστρέψει στον Νότιο Πόλο και να αναλάβει ο ίδιος τα έξοδα των ζημιών. Αργά το βράδυ, η Κόρρα ετοιμάζεται να αναχωρήσει για το σπίτι της, ωστόσο ο Τένζιν αλλάζει γνώμη και αποφασίζει να τη διδάξει. Ο Αμόν, αρχηγός μιας οργάνωσης κατά των δαμαστών ονόματι «Ίσοι», βάζει το σχέδιό του σε εφαρμογή. 

## Παραπομπές


Κατηγορία:Επεισόδια Ο Θρύλος της Κόρρα
Ραμόν Μοντόγια

Ο **Ραμόν Μοντόγια** (2 Νοεμβρίου 1879, Μαδρίτη,Ισπανία - 20 Ιουλίου 1949, Μαδρίτη, Ισπανία) ήταν κιθαρίστας και συνθέτης του φλαμένκο.

## Βιογραφία
Γεννημένος σε μια οικογένεια εμπόρων βοοειδών από το Γιτάνο (Ρομά), ο Ραμόν Μοντόγια, αξιοποίησε τα κέρδη του από το εμπόριο για να αγοράσει την πρώτη του κιθάρα. Ξεκίνησε να παίζει σε μουδικά καφενεία προτού καν κλείσει τα είκοσί του χρόνια.

Συνεργάστηκε με το σημαντικό τραγουδιστή του φλαμένκο  Αντόνιο Τσακόν. Η συνεργασία τους ξεκίνησε το 1912 και διήρκεσε περισσότερο από μια δεκαετία. Και οι δύο συμμετείχαν στο Διαγωνισμό Τραγουδιού Φλαμένκο (*Concurso de Cante Jondo*), ο οποίος διεξήχθη το 1922 στη Γρανάδα. Αυτοί οι δύο ήταν σε μεγάλο βαθμό υπεύθυνοι  για την καθιέρωση της μορφής των διαφόρων παραδοσιακών τραγουδιών φλαμένκο τα οποία αναγνωρίζονται σήμερα.

Στο παραδοσιακό φλαμένκο, η κιθάρα είχε υποβιβαστεί σε βοηθητικό ρόλο. Το τραγούδι και ο χορός αποτελούσαν τα βασικά σημεία, τα οποία ερχόταν να υποστηρίξει η κιθάρα. Ο Μοντόγια αποτέλεσε έναν από τους πρώτους που αμφισβήτησαν το ρόλο αυτό. Το δυναμικό του παίξιμο συχνά υπερίσχυε συχνά  από τον τραγουδιστή που συνοδεύει. Τελικά έκανε το επόμενο λογικό άλμα και ξεκίνησε να παίζει σόλο ως βασικός εκτελεστής σε συναυλίες. Οι ιστορικοί του φλαμένκο πιστοποιούν ευρέως τις επιδόσεις του ως την καθιέρωση της κιθάρας φλαμενκό σε αυτόν τον ρόλο.

Απετέλεσε τον κιθαρίστα φλαμέγκο με την μεγαλύτερη επιρροή για τον 20ο αιώνα. Οι καινοτομίες του κατέστησαν εφικτές τις σόλο καριέρας των μεταγενέστερων σημαντικών μουσικών όπως ο Σαμπίκας , ο Μανιτάς ντε Πλάτα και ο Μανουέλ Μολίνα.

Είναι ο θείος του επίσης κιθαρίστα φλαμένκο Κάρλος Μοντόγια. Η εγγονή του, Ρόζα Μοντόγια, είναι κυρίως γνωστή για την εισαγωγή του χορού φλαμένκο στο μεγαλύτερο μέρος της Καλιφόρνιας με το στούντιο της να βρίσκεται στο Σαν Φρανσίσκο.

## Παραπομπές


## Εξωτερικοί σύνδεσμοι
* Βιογραφία και δισκογραφία του Ραμόν Μοντόγια 
* Βιογραφίς κιθαριστών φλαμένκο

Κατηγορία:Ισπανοί Ρομά
Κατηγορία:Κιθαρίστες
Κομητεία Άντερσον (Κάνσας)

Η **Κομητεία Άντερσον** (αγγλ.: *Anderson County*) είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 7.836 κάτοικοι.  Η έδρα της κομητείας και η πολυπληθέστερη πόλη του είναι το Γκάρνετ.  Η κομητεία ονομάστηκε από τον Τζόζεφ Σ. Άντερσον, έναν εδαφικό νομοθέτη του Κάνσας και συνοριοφύλακα κατά την εποχή του "Bleeding Kansas".

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,510 τ.χλμ, εκ των οποίων 1,500 τ.χλμ   είναι στεριά και 11,0 τ.χλμ   (0,7%) είναι νερό. 

## Παραπομπές


Κατηγορία:Κομητείες του Κάνσας
Κομητεία Άντερσον (Κεντάκι)

Η **Κομητεία Άντερσον** (αγγλ.: *Anderson County*) είναι κομητεία στην πολιτεία του Κεντάκι των Ηνωμένων Πολιτειών. Ο εκτιμώμενος πληθυσμός της κομητείας Άντερσον από την 1η Ιουλίου 2022 είναι 24.224, μια αύξηση 1,6% από την 1η Απριλίου 2020 και μια αύξηση 13,1% από την 1η Απριλίου 2010.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 200 τετραγωνικών μιλίων (529 km²), εκ των οποίων τα 200 τετραγωνικά μίλια (525 km²) είναι γη και τα 1,5 τετραγωνικά μίλια (4 km²) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Φράνκλιν (βόρεια)
* Κομητεία Γούντφορντ (ανατολικά)
* Κομητεία Μέρσερ (νοτιοανατολικά)
* Κομητεία Ουάσινγκτον (νότια)
* Κομητεία Νέλσον (νοτιοδυτικά)
* Κομητεία Σπένσερ (δυτικά)
* Κομητεία Σέλμπι (βορειοδυτικά)

## Παραπομπές


Κατηγορία:Κομητείες του Κεντάκι
Chrome Azurol S

Η **χρωστική αζουρόλη S**, ή αλλιώς στην αγγλική **chrome azurol S** (συντομογραφικά, CAS), είναι αρωματική οργανική ένωση με μοριακό τύπο C23H13Cl2Na3O9S, η οποία αποτελεί χρωστική ένωση της ιστολογίας και χρησιμοποιείται ευρέως στην βιοϊατρική έρευνα.

Η χρωστική CAS είναι κοινό ραδιοφασματομετρικό χημικό αντιδραστήριο για την ανίχνευση ορισμένων μετάλλων, όπως π.χ. του αλουμινίου, που μπορεί να είναι τοξικό σε υπερβολικά υψηλή περιεκτικότητα και μπορεί να προκαλέσει στον άνθρωπο νευροεκφυλιστικές διαταραχές. 

Χρησιμοποιείται πρόσθετα για την παροχή ποσοτικών και ποιοτικών δεδομένων και στοιχειομετρικών μετρήσεων, σχετικών με μόρια σημαντικής σπουδαιότητας όπως το αργίλιο και τα σιδηρόφορα (λ.χ. αερομπακτίνη, σιδηρομπακτίνη). Τα σιδηροφόρα δεσμεύουν χηλικά τα μέταλλα γενικότερα και τα διατηρούν σε διάλυση. 

Διάφορα σιδηρόφορα έχουν συσχετιστεί με διαφορετικές εστίες λοίμωξης στον ανθρώπινο οργανισμό. Ο ποιοτικός έλεγχος τροφών είναι έτσι εφικτός σε ειδικά εργαστήρια και τέτοιες χρωστικές βοηθούν την έγκαιρη διάγνωση. Χρησιμοποιείται ωστόσο και σε ιστολογικές εξετάσεις ρουτίνας.

## Παραπομπές


Κατηγορία:Χρωστικές
Κατηγορία:Αρενόλες
Κομητεία Άντερσον (Νότια Καρολίνα)

Η **Κομητεία Άντερσον** (αγγλ.: *Anderson County*) είναι κομητεία στην πολιτεία της Νότιας Καρολίνας των Ηνωμένων Πολιτειών Αμερικής κατά μήκος της πολιτειακής γραμμής της Τζόρτζια. Κατά την απογραφή του 2020, ο πληθυσμός ήταν
203.718 κάτοικοι. Έδρα της κομητείας είναι το Άντερσον. Πήρε το όνομα της από τον ηγέτη του Επαναστατικού Πολέμου Ρόμπερτ Άντερσον,  Η κομητεία Άντερσον περιλαμβάνεται στη Μητροπολιτική Στατιστική Περιοχή Greenville-Anderson-Greer  Η κομητεία Άντερσον περιλαμβάνει τη Λίμνη Χάρτγουελ, μια λίμνη Μηχανικού Σώματος Στρατού των ΗΠΑ με σχεδόν 1600 χλμ ακτογραμμής για οικιστική και ψυχαγωγική χρήση. Η περιοχή είναι ένα αναπτυσσόμενο βιομηχανικό, εμπορικό και τουριστικό κέντρο. Είναι η έδρα του Πανεπιστημίου Άντερσον, ενός ιδιωτικού, επιλεκτικού ολοκληρωμένου πανεπιστημίου με περίπου 4.000 προπτυχιακούς και μεταπτυχιακούς φοιτητές. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,957 τ.χλμ, εκ των οποίων 1,848 τ.χλμ είναι στεριά και 108 τ.χλμ είναι νερό.  Η κομητεία Άντερσον βρίσκεται στη λεκάνη του ποταμού Σαβάνα και στη λεκάνη του ποταμού Σαλούντα.

## Παραπομπές


Κατηγορία:Κομητείες της Νότιας Καρολίνας
Κομητεία Άντερσον (Τενεσί)

Η **Κομητεία Άντερσον** (αγγλ.: *Anderson County*) είναι κομητεία που βρίσκεται στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 77.123 κάτοικοι.  Έδρα της κομητείας του είναι το Κλίντον.  
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 890 τ.χλμ, εκ των οποίων 870 τ.χλμ είναι στεριά και 20,0 τ.χλμ  (2,2%) είναι νερό. 

## Παρακείμενες Κομητείες
* Κομητεία Κάμπελ (βόρεια)
* Κομητεία Γιούνιον (βορειοανατολικά)
* Κομητεία Νοξ (νοτιοανατολικά)
* Κομητεία Ρόανε (νοτιοδυτικά)
* Κομητεία Μόργκαν (δυτικά)
* Κομητεία Σκοτ (βορειοδυτικά)

## Παραπομπές


Κατηγορία:Κομητείες του Τενεσί
Σάρβαρ

Η **Σάρβαρ** ( ή Rotenturm an der Raab; ; ) είναι πόλη στην επαρχία Βας, στην Ουγγαρία.

Το Σάρβαρ βρίσκεται στις όχθες του ποταμού Ράμπα στο Κεμενεσάτ. Έχει σχεδόν 16.000 κατοίκους. Η πόλη έχει γίνει ένα τουριστικό κέντρο διεθνούς φήμης.

## Ετυμολογία
Το Sár σημαίνει "λάσπη" στα Ουγγρικά, και το *vár* σημαίνει "κάστρο". Το δεύτερο τμήμα της λέξης είναι ένα συνηθισμένο επίθεμα για τα ονόματα των οικισμών.

## Ιστορία
Κατά τη διάρκεια του Β' Παγκοσμίου Πολέμου, το Σάρβαρ χρησιμοποιήθηκε ως κέντρο φυλάκισης Πολωνών στρατιωτών που είχαν φτάσει στην Ουγγαρία το 1939. Αργότερα στον πόλεμο, το Σάρβαρ χρησιμοποιήθηκε ως στρατόπεδο συγκέντρωσης για τον εγκλεισμό χιλιάδων Σερβικών οικογενειών, που εκδιώχθηκαν από Ούγγρους στρατιώτες από τα σπίτια τους στη βόρεια Σερβία το 1941. Τώρα, υπάρχει ένα μνημείο και  ένα νεκροταφείο για εκατοντάδες Σέρβους, που πέθαναν στο στρατόπεδο συγκέντρωσης του Σάρβαρ.

## Αξιοθέατα
Τα αξιοθέατα του Σάρβαρ περιλαμβάνουν το σπα (με τα διάσημα ιαματικά νερά), μια Μπαρόκ εκκλησία, έναν αμπελώνα, το δάσος του πάρκου και τη λίμνη Σονακάζο. Αρκετά σπάνια εκθέματα παρουσιάζονται στις αίθουσες του Μουσείου Φέρεντς Νάντοσντι.

### Κάστρο
μικρογραφία|250x250εσ|Εναέρια άποψη του κάστρου
Εξαιτίας της οικογένειας Νάντοσντι, το κάστρο του Σάρβαρ, που ονομάζεται τώρα Κάστρο Νάντοσντι, έπαιξε σημαντικό ρόλο στην πρόοδο του ουγγρικού πολιτισμού κατά τον 16ο και τον 17ο αιώνα. Το πρώτο βιβλίο της Ουγγρικής γλώσσας, *Η Καινή Διαθήκη* του 1541, εκτυπώθηκε εδώ. Η αίθουσα του ιππότη του κάστρου είναι διακοσμημένη με σκηνές μάχης του κόμη Φέρεντς Νάντοσντι (ο οποίος παντρεύτηκε την φημισμένη Ελισάβετ Μπάτορυ) και με σκηνές από την Παλαιά Διαθήκη.

Το κάστρο και το συγκρότημα κατοικιών του Νάντοσντι αργότερα έγιναν ιδιοκτησία των βασιλιάδων της Βαυαρίας, και ο πρώην βασιλιάς Λουδοβίκος Γ' πέθανε εκεί το 1921, τρία χρόνια μετά την ανατροπή του. Ο τελευταίος ιδιοκτήτης του οποίου η περιουσία απαλλοτριώθηκε το 1945 ήταν ο πρίγκιπας Φραντς της Βαυαρίας, γιος του Λουδοβίκου Γ ́. Ο εγγονός του Λουδοβίκου, ο Πρίγκιπας Αλβέρτος της Βαυαρίας, έζησε στην εξορία στη Βουδαπέστη μεταξύ του 1939 και του 1944 και επισκέφθηκε περιστασιακά τον θείο του Φραντς με την οικογένειά του πριν συλληφθούν από την Γκεστάπο και απελαθούν σε στρατόπεδα συγκέντρωσης στη Γερμανία. Ο πρίγκιπας Φραντς είχε δημιουργήσει ένα αγροτικό εκτροφείο αλόγων εδώ. Τα άλογα αυτά τα πήρε μαζί του στο Κάστρο Λοϊτστέτεν στη Βαυαρία όταν έφυγε. Πολλοί από τους υπαλλήλους του κάστρου επίσης κατέφυγαν εκεί.

## Δίδυμες πόλεις - αδελφές πόλεις
Το Σάρβαρ είναι αδελφοποιημένο με:

* Σέινι, Ρουμανία 
* Σόνταγκμπεργκ, Αυστρία 
* Στάινχαϊμ αν ντερ Μουρ, Γερμανία 
* Ούχερσκε Χραντίστε, Τσεχική Δημοκρατία 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ουγγαρίας
Αμμελίνη

Η **αμμελίνη** ή αλλιώς 4,6-διαμινο-2-υδροξυ-1,3,5-τριαζίνη, είναι παράγωγη ένωση της τριαζίνης και αποτελεί το προϊόν υδρόλυσης της μελαμίνης.

## Σύνθεση
Η αμμελίνη μπορεί να παραχθεί μετά από την πυρόλυση της ουρίας, ή την αντίδραση συμπύκνωσης μεταξύ 2 γραμμομορίων του δικυανδιαμιδίου και 1 γραμμομορίου της καρβαμυλουρίας (*biuret*).

: 2 C2H4N4 + C2H5N3O2 → 2C3H5N5O + NH3

## Χημικές ιδιότητες
Η αμμελίνη είναι ελαφρά όξινη, με pKa ~ 9. Μπορεί να σχηματίσει νιτρικά, θειικά, χρωμικά και οξαλικά αλάτα. 

Η αμμελίνη αντιδρά υπό βρασμό με αραιωμένο υδροχλωρικό οξύ για να σχηματίσει μελέμ (2,5,8-τριαμινο-επταζίνη) και αμμωνία.

Η αμμελίνη είναι το πρώτο παραχθέν προϊόν κατά την υδρόλυση της μελαμίνης. Περαιτέρω υδρόλυση (π.χ. βράσιμη αμμελίνη με αραιωμένο αλκάλιο) παράγει την ένωση, αμμελίδη (ή αλλιώς γνωστή ως 6-αμινο-2,4-διυδροξυ-1,3,5-τριαζίνη).

## Παραπομπές


Κατηγορία:Αρωματικές αμίνες